|  |  |
| --- | --- |
| **2. NAPIREND** | **Ügyiratszám:** BSZ/2104-2/2023. |

**ELŐTERJESZTÉS**

a Képviselő-testület **2023. február 6-i** nyilvános ülésére

|  |  |
| --- | --- |
| **Tárgy:** | **A köztemető rendjéről és a temetkezésről szóló önkormányzati rendelet módosítása** |
| **Előterjesztő:** | Bíró Imre polgármester |
| **Előkészítette:** | dr. Varga Viktória jegyző |

**TISZTELT KÉPVISELŐ-TESTÜLET!**

A köztemető rendjéről és a temetkezésről szóló 15/2013. (XII.31.) önkormányzati rendeletet a sírhelyek, méreteik és a díjtételek pontosítása miatt szükséges módosítani.

A temetőgondnok jelzése alapján a sírbolt visszakerül a rendeletbe 250.000 Ft összegű megváltási/újraváltási díjjal.

A pontosítást követően az urnasírhely megváltási/újraváltási díja 20.000 Ft, az urnafülke megváltási/újraváltási díja 100.000 Ft, az urnafülkébe további 1 db urna elhelyezése 25.000 Ft lesz

Kérem a Tisztelt Képviselő-testületet, hogy az előterjesztést megvitatni és a határozati javaslatot elfogadni szíveskedjenek.

|  |  |
| --- | --- |
|  | **HATÁROZATI JAVASLAT**Balatonszepezd Község Önkormányzata Képviselő-testülete a köztemető rendjéről és a temetkezésről szóló 15/2013. (XII.31.) számú önkormányzati rendelet módosításáról szóló rendelet-tervezetet elfogadja és \_\_\_/2023. (…) számon önkormányzati rendeletei közé iktatja. |

Szentantalfa, 2023. február 2.

|  |  |
| --- | --- |
|  | **Bíró Imre** polgármester |

**Balatonszepezd Község Önkormányzata Képviselő-testületének**

**.../2023. (...) önkormányzati rendelete**

**a köztemető rendjéről és a temetkezésről szóló 15/2013. (XII.31.) számú önkormányzati rendelet módosításáról**

*(tervezet)*

Balatonszepezd Község Önkormányzata Képviselő-testülete az Alaptörvény 32. cikk (2) bekezdésében és a temetőkről és a temetkezésről szóló 1999. évi XLIII. törvény 41. § (3) bekezdésében kapott felhatalmazás alapján, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 2. pontjában meghatározott feladatkörében eljárva a következőket rendeli el:

**1. §**

(1) A köztemető rendjéről és a temetkezésről szóló 15/2013. (XII.31.) önkormányzati rendelet 3. melléklete a 2. melléklet szerint módosul.

(2) A köztemető rendjéről és a temetkezésről szóló 15/2013. (XII.31.) önkormányzati rendelet 4. melléklete helyébe az 1. melléklet lép.

**2. §**

Ez a rendelet a kihirdetését követő 31. napon lép hatályba.

Balatonszepezd, 2023. február 6.

|  |  |
| --- | --- |
| **Bíró Imre** polgármester | **dr. Varga Viktória**jegyző |

1. melléklet a /2023. ( ) önkormányzati rendelethez

**Temetési helyek megváltási/újraváltási díjai**

|  |  |  |  |
| --- | --- | --- | --- |
|  | **A** | **B** | **C** |
| **1** | **Temetési hely típusa** | **Megváltási (újraváltási) díj** | **Használat időtartama** |
| **2** | 1 személyes sírhely | 25.000 Ft | 25 év |
| **3** | 2 személyes sírhely | 50.000 Ft | 25 év |
| **4** | 4 személyes sírhely | 100.000 Ft | 25 év |
| **5** | Urnasírhely | 20.000 Ft | 25 év |
| **6** | Urnafülke 1 db urna | 100.000 Ft | 25 év |
| **7** | Urnafülkébe további 1 db urna elhelyezése | 25.000 Ft  | az urnafülke megváltási idejéig |
| **8** | Gyermeksírhely | 15.000 Ft | 25 év |
| **9** | Sírbolt | 250.000 Ft | 100 év |

”

2. melléklet a .../2023. (... . ... .) önkormányzati rendelethez

1. A köztemető rendjéről és a temetkezésről szóló 15/2013. (XII.31.) önkormányzati rendelet 3. melléklet 1. pontjában foglalt táblázat a következő 17. sorral egészül ki:

„

|  |  |  |  |
| --- | --- | --- | --- |
|  | ***(A*** | ***B*** | ***C)*** |
| **17** | **sírbolt** (kripta) | 270 | 230 |

”

2. A köztemető rendjéről és a temetkezésről szóló 15/2013. (XII.31.) önkormányzati rendelet 3. melléklet 2. pontjában foglalt táblázat a következő 7. sorral egészül ki:

„

|  |  |  |  |
| --- | --- | --- | --- |
|  | ***(A*** | ***B*** | ***C)*** |
| **7** | **sírbolt** (kripta) | 270 | 230 |

”

**HATÁSVIZSGÁLAT**

A 2011. január 1-jétől hatályos, a jogalkotásról szóló 2010. évi CXXX. törvény (a továbbiakban: Jat.) 17. §-a szerint:

**17. §** (1) A **jogszabály előkészítője –** a jogszabály feltételezett hatásaihoz igazodó részletességű **– előzetes hatásvizsgálat elvégzésével felméri a szabályozás várható következményeit**. Az előzetes hatásvizsgálat eredményéről ... önkormányzati rendelet esetén a helyi önkormányzat képviselő-testületét tájékoztatni kell. [...]

**(2) A hatásvizsgálat során vizsgálni kell**

a) a tervezett jogszabály valamennyi jelentősnek ítélt hatását, különösen

aa) társadalmi, gazdasági, költségvetési hatásait,

ab) környezeti és egészségi következményeit,

ac) adminisztratív terheket befolyásoló hatásait, valamint

b) a jogszabály megalkotásának szükségességét, a jogalkotás elmaradásának várható következményeit, és

c) a jogszabály alkalmazásához szükséges személyi, szervezeti, tárgyi és pénzügyi feltételeket”.

**A köztemető rendjéről és a temetkezésről szóló önkormányzati rendelet módosításáról szóló rendelet** tervezetében (a továbbiakban: Tervezet) foglaltak várható hatásai – a Jat. 17. § (2) bekezdésében foglalt elvárások tükrében – az alábbiak szerint összegezhetők:

**a) A tervezett jogszabály valamennyi jelentősnek ítélt hatása**

**aa) A jogszabály társadalmi, gazdasági, költségvetési hatásai**

A Tervezet elfogadásának releváns társadalmi, gazdasági költségvetési hatása nincs.

**ab) A jogszabály környezeti és egészségi következményei**

A Tervezetben foglaltaknak közvetlen környezeti és egészségi következményei nincsenek.

**ac) A jogszabály adminisztratív terheket befolyásoló hatásai**

A Tervezet elfogadása adminisztratív többletterhet nem keletkeztet.

**b) A jogszabály megalkotásának szükségessége, a jogalkotás elmaradásának várható következményei**

A Tervezet elfogadására a sírhelyek és díjtételek pontosítása miatt van szükség.

**c) A jogszabály alkalmazásához szükséges személyi, szervezeti, tárgyi és pénzügyi feltételek**

A Tervezet elfogadása esetén a rendelet alkalmazása a jelenlegihez képest több személyi, szervezeti, tárgyi és pénzügyi feltételt nem igényel.